เรื่องร้องเรียน: วันที่ 19 ธ.ค. 65 เวลา 17:20 น. ขณะที่ผมขี่มอเตอร์ไซด์ผ่านหน้าร้าน 'ร้านก๊วยเตี๋ยวเป็ดตุ๋นยาจีนลุง&ป้า' พนักงานร้านนี้มีการนำหม้อที่เหมือนหม้อน้ำซุปเทลงท่อระบายน้ำที่อยู่หน้าร้าน โดยจังหวะที่ผมผ่านหน้าร้านหม้อแรกถูกเทลงท่อแล้ว และพนักงานอีกคนกำลังยกหม้อที่ 2 ออกมาจะเทลงท่ออีก
การดำเนินการของเจ้าหน้าที่: ฝ่ายเทศกิจได้เชิญเจ้าของร้านตามที่แจ้งมาสอบถามข้อเท็จจริงแล้ว ทราบว่าบริเวณดังกล่าวเป็นจุดพักมูลฝอยซึ่งจะมีคนนำมาวางรวมกันไว้ ในกรณีดังกล่าวร้านฯ ชี้แจงว่าในส่วนของร้านเองมีส่วนที่ใช้ทำความสะอาดเป็นของทางร้าน มิได้นำออกมาด้านนอก แต่ไม่ได้สังเกตว่ามีผู้ใดนำมาเท ในส่วนการทำความสะอาดหน้าร้าน จะนำน้ำสะอาดออกมาเทเพื่อล้างทำความสะอาดทุกวันเพื่อลดกลิ่นจากมูลฝอย    จึงทำการตักเตือนพร้อมให้ช่วยสอดส่องผู้กระทำผิด หากมีหลักฐานระบุตัวผู้กระทำผิดได้ จะดำเนินการขั้นสูงสุดตามพรบ.รักษาฯ ทันที พร้อมประสานฝ่ายรักษาฯ เพื่อทำความสะอาดบริเวณดังกล่าวแล้ว
ความเห็นของผู้แจ้ง: ขอบคุณ จนท. ที่ลงพื้นที่ครับ และคงต้องช่วยกันสอดส่องพฤติกรรมพ่อค้าแม่ค้าที่ขายของริมถนนกันจริงๆ
พื้นที่: แขวงสามเสนใน เขตพญาไท กรุงเทพมหานคร